**P.nr.83/18**

**NË EMËR TË POPULLIT**

**GJYKATA THEMELORE NË PRIZREN**–**DEGA NË DRAGASH**, gjyqtari i vetëm gjykues Bekri Vehapi, me bashkëpunëtorin profesional Gjelbrim Gërdellaj, në lëndën penale kundër të **akuzuarës Gj. P. nga fshati B., Komuna e Dragashit, e akuzuar sipas aktakuzës të Prokurorisë Themelore në Prizren, me numër PP/II.nr.1698-5/2018, të datës 30.07.2018, për shkak të veprës penale vjedhja e shërbimeve komunale, nga neni 320 të KPRK-së**, pas mbajtjes së shqyrtimit fillestar me datë **15.11.2018**, në prezencën e Prokurorit të shtetit Beqë Shala, të akuzuarës, e në munges të të dëmtuarit mori dhe shpalli aktgjykimin, ndërsa me datë 07.12.2018 përpiloj këtë:

**A K T GJ Y K I M**

E akuzuara:

**GJ. P.** nga i ati S., e ëma S., e lindur G., ka të kryer gjashtë klasë të shkollës fillore, e martuar, nënë e katër fëmijëve, amvise, e gjendjes së dobët ekonomike – familjare, shqipëtare, me vendbanim të përhershëm në fsh. B., shtetase e Republikës së Kosovës, leternjoftimi….

**ËSHTË F A J T O R E**

Sepse:

Prej datës së pavërtetuar e deri me dt. 14.05.2018, e akuzuara me qëllim të përfitimit të kundërligjshëm për vete apo për personin tjetër, në shtëpin e saj e shfrytëzon energjinë elektrike në mënyrë direkte pa njehësor, ashtu që energjia e shpenzuar nuk është regjistruar me çka të dëmtuarës KEDS Kompania Kosovare për Distribuim dhe Furnizim me Energji Elektrike sh.a. Distrikti në Prizren, i ka shkaktuar dëm në vlerë prej 261.34 €.

**-Me këto veprime kryen vepren penale vjedhja e sherbimeve komunale nga neni 320 të Kodit Penal.**

Gjykata në bazë të nenit 4, 17, 41, 42 p.1.2, 49 p.1.1, 50 ,51, 52, 73, 74, 75 e 76 dhe nenit 320 të KPK-së si dhe nenit 365 p.1 të KPPK-së, të akuzuarës i shqipton:

DE**NIM TË KUSHTËZUAR**

**ME GJOBË**

Në lartësi prej100,00 €( njëqind euro), i cili dënim nuk do të ekzekutohet në afat prej 1 (një) viti nga dita e plotëfuqishmërisë së këtij Aktgjykimi, nëse e akuzuara nuk kryen ndonjë veper tjetër penale brenda këtij afati (afati verifikues), dhe

**DENIM ME KUSHT**

Ashtu që i vërteton denimin me burgim në kohëzgjatje prej **1 (një) muaji** i cili denim nuk do të ekzekutohet në afatin prej **1 (një) viti** nga dita e plotëfuqishmërisë së këtij aktgjykimi, nëse i akuzuari nuk kryen ndonjë vepër të re penale.

E dëmtuara KEDS – Distribucioni në Prizren, për realizimin e kërkesës pasurore juridike udhëzohet në kontest të rregullt civil.

E akuzuara obligohet që të paguaj paushallin gjyqësor në shumën prej **20 €** si dhe taksen në emer të kompensimit të viktimave të krimit në shumën prej **30 €,**  krejt këto në afat prej 15 diteve pas plotëfuqishmërisë së këtij aktgjykimi, nën kërcënim të ekzekutimit të dhunshëm.

**A r s y e t i m**

Prokuroria Themelore në Prizren – Departamenti i Përgjithshëm, ka parashtruar aktakuzë me numër PP/II.nr.1698-5/18 të datës 30.07.2018, kundër të akuzuarës Gj. P. nga fshati B. Komuna e Dragashit, për shkak të veprave penale të vjedhje e sherbimeve komunale nga neni 320 të KPRK .

Në seancën fillestare në prezencën e palëve pasi që u lexua aktakuza nga ana e prokurorit të shtetit, gjykata shpalosi dhe bëri prezantimin e të gjitha provave materiale në të cilat mbështetet aktakuza e parashtruar ndaj të akuzuares. E akuzuara deklaroj se nuk e kundërshton asnjë provë në të cilën mbështetet aktakuza andaj edhe në mënyrë vullnetare ka pranuar fajësinë për veprat penale me të cilat ngarkohet.

Gjykata në shqyrtimin fillestar ka vërtetuar këtë gjendje faktike:

Prej datës së pavërtetuar e deri me dt. 14.05.2018, e akuzuara me qëllim të përfitimit të kundërligjshëm për vete apo për personin tjetër, në shtëpin e saj e shfrytëzon energjinë elektrike në mënyrë direkte pa njehësor, ashtu që energjia e shpenzuar nuk është regjistruar me çka të dëmtuarës KEDS Kompania Kosovare për Distribuim dhe Furnizim me Energji Elektrike sh.a. Distrikti në Prizren, i ka shkaktuar dëm në vlerë prej 261.34 €.

Gjykata gjendjen e këtillë faktike e ka vërtetuar nga pranimi vullnetar i fajësisë nga ana e akuzuarës për veprimet e saja të përshkruar si në përshkrimin faktik të aktakuzës, me ç’rast edhe gjykata nuk ka administruar provat, pasi që nuk ka ndonjë provë e papranueshme, po ashtu në tërësi është vërtetuar se e akuzuara ka kuptuar natyrën dhe pasojat e pranimit të fajit për veprën penale me të cilën ngarkohet dhe ky pranim është bërë pa kushtëzim dhe vullnetarisht, sepse mbështet në fakte që përmban aktakuza ngase e akuzuara prej fillimit ka qenë e njoftuar me të gjitha provat materiale, të cilat i ka paraqitur përfaqësuesi i aktakuzës, e të cilat asnjëherë nuk i ka kundërshtuar. Po ashtu gjykata ka ardhur në përfundim se pranimi i fajësisë nga ana e të akuzuarës është bërë në pajtim me dispozitat e nenit 246 të KPPK dhe në veprimet e të akuzuarës formohen të gjitha elementet qenësore të veprave penale të përshkruar si në shqiptim të këtij aktgjykimi dhe për këtë ka vendosur që të akuzuarën ta shpalli fajtor dhe ta gjykoj në bazë të ligjit, duke vërtetuar përgjegjësinë penale juridike të saj.

Gjatë marrjes së vendimit mbi dënimin gjykata i morri parasysh të gjitha rrethanat në kuptim të nenit 73 të KPK, të cilët ndikojnë në llojin dhe lartësinë e dënimit, gjykata nuk ka gjetur asnjë rrethanë rënduese, ndërsa si rrethana lehtësuese morri parasysh faktin se ka pranuar fajësinë dhe ka tregu bashkëpunimi me organet e drejtësisë, sjellja korrekte e të akuzuarës gjatë zhvillimit të procedurës, pendimi i saj për kryerjen e veprave penale, dhe premtimin se në të ardhmen do të përmbahet nga veprimet e këtilla kundërligjore, andaj bazuar në të gjitha këto gjykata i shqiptoj dënimin si në shqiptim të këtij aktgjykimi duke menduar se dënimi i shqiptuar i përgjigjet shkallës së përgjegjësisë së saj dhe se me këtë dënim do të arrihet qëllimi i dënimit që në të ardhmen të përmbahet nga veprimet e tilla, me bindje se është proporcionale me peshën e veprave penale për të cilat e akuzuara është shpallur fajtore.

Vendimi mbi shpenzimet e procedurës penale është marrë në kuptim të nenit 453 par.1 të Kodit të Procedurës Penale të Republikës së Kosovës.

Sa i përket obligueshmërisë së pagimit të taksës për kompensimin e viktimave të krimit, ky vendim u morr konform nenit 39 të Ligjit nr.05/L-036 për Kompensimin e viktimave të krimit i cili ka hyrë në fuqi më datë 28.05.2015.

Nga të cekurat më lartë u vendos si në shqiptim të këtij aktgjykimi

**GJYKATA THEMELORE NË PRIZREN – DEGA DRAGASH**

**P.nr. 83/2018, datë 07.12.2018**

**Bashkëpunëtori Profesional, Gjyqtari,**

**Gjelbrim Gërdellaj Bekri Vehapi**

**UDHËZIMI JURIDIK**: Kundër këtij aktgjykimi pala e pakënaqur ka të drejtë ankese në afat pre15 (pesëmbëdhjetë) ditëve nga dita e pranimit, Gjykatës së Apelit në Prishtinë, nëpërmjet kësaj gjykate.